**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 24.03.2025, ora 08.00 – 25.03.2025, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 25.03.2025, ora 07.00**

**RÂURI**

**Debitele au fost în general staționare,** exceptând râurile din bazinele: Vişeu, Iza, Tur, Lapuş, Someşul Mare, bazinele superioare ale Crasnei, Barcăului şi Crişurilor unde au fost în creştere datorită precipitațiilor lichide căzute în interval, cedării apei din stratul de zăpadă din zonele montane înalte şi propagării.

Pe râurile din bazinele superioare ale Jiului, Oltului, Argeşului şi Ialomiței şi cursul superior al Prutului debitele au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-70%, mai mari (în jurul şi peste mediile lunare) pe râurile din bazinele hidrografice: Vişeu, Bistrița (afluent al Siretului), bazinele superioare ale Buzăului, Trotușului și Moldovei şi mai mici (sub 30% din mediile lunare) pe râurile din bazinele hidrografice: Crasna, Barcău, Moravița, Caraș, Vedea, Bârlad, pe afluenții Prutului și pe unii afluenți din bazinele inferioare ale Jiului, Oltului și Argeșului.

Este în vigoare **ATENȚIONAREA HIDROLOGICĂ nr. 7** din 23.03.2025.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în creștere** datorită precipitațiilor prognozate, cedării apei din stratul de zăpadă din zonele montane și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Caraş, Nera, Cerna şi bazinele superioare ale Begăi, Timişului, Bârzavei şi Jiului, iar pe celelalte vor fi, în general, staționare.

Rămâne în vigoare **ATENȚIONAREA HIDROLOGICĂ nr. 7** din 23.03.2025 până la ora 12:00.

Nivelurile pe râuri la stațiile hidrometrice se situează **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 24.03.2025 – 25.03.2025 **a fost în scădere,** având valoareade **5700 m3/s**, sub media multianuală a lunii **martie (6700 mc/s).**

În aval de Porțile de Fier debitele au fost în scădere pe sectorul Gruia – Bechet și în creștere pe sectorul Corabia - Tulcea.

**Debitul la intrarea în ţară (secţiunea Baziaş) va fi în scădere (5500 m3/s).**

În aval de Porțile de Fier debitele vor fi în scădere pe sectorul Gruia – Tr. Măgurele și în creștere pe sectorul Zimnicea – Tulcea.

**2.** **Situația meteorologică în intervalul 24.03.2025, ora 09.00 – 25.03.2025 ora 06.00**

**ÎN ŢARĂ**

**Valorile termice diurne au fost mai ridicate** decât normele climatologice specifice pentru această perioadă în toată țara. Cerul a avut înnorări accentuate în vestul, nordul și parțial în centrul teritoriului, iar în rest au fost înnorări temporare. Au fost mai ales averse în Banat, Crișana, Maramureș, local în zonele montane, Transilvania și în Oltenia și pe arii restrânse în Moldova. Izolat au fost cantități de apă de peste 15 l/mp. Vântul a suflat slab și moderat, cu intensificări în Banat și izolat în Crișana, dar trecător și în Transilvania, unde au fost viteze în general de 50...60 km/h, dar și în zona montana înaltă, cu rafale de 80...85 km/h. Mai este strat de zăpadă în zona montană înaltă și la ora 20, măsura, în platformele stațiilor meteorologice, până la 70 cm în Munții Bucegi.

Temperaturile maxime au fost cuprinse între 9 grade la Sulina și 23 de grade la Reșița, Văradia de Mureș, Alba Iulia și Blaj, iar la ora 06 se înregistrau 4 grade la Întorsura Buzăului și 16 grade la Tulcea și Mahmudia. Dimineața și noaptea, pe arii restrânse a fost ceață.

*Observație - de ieri dimineață de la ora 6 au fost emise 6 mesaje de atenționare cod galben pentru fenomene meteorologice periculoase imediate, după cum urmează: 3 de către SRPV Cluj, 1 de către SRPV Sibiu, 1 de către SRPV Bacău și 1 de către SRPV Constanța.*

**LA BUCUREŞTI**

**Valorile termice s-au menținut mai ridicate** decât cele normale pentru această perioadă. Cerul a fost temporar noros, iar vântul a suflat slab până la moderat. Temperatura maximă a fost de 19 grade la Afumați, 20 de grade la Filaret și 21 de grade în Băneasa. La ora 06 se înregistrau 9 grade în Băneasa și 11 grade la Afumați și Filaret.

**3. Prognoza meteorologică în intervalul 25.03.2025, ora 09.00 – 26.03.2025, ora 09.00**

**ÎN ŢARĂ**

**Vremea va fi deosebit de caldă** pentru ultima decadă a lunii martie. Pe parcursul zilei, cerul va fi variabil, temporar cu înnorări în vestul, nordul și centrul țării unde local vor fi averse și descărcări electrice. Seara și noaptea, vor fi înnorări și ploi pe arii relativ restrânse în majoritatea zonelor. Izolat cantitățile de apă vor depăși 10...15 l/mp și vor fi posibile căderi de grindină. Vântul va sufla slab și moderat, cu ușoare intensificări în zona montană înaltă.

Temperaturile maxime se vor situa între 16 și 26 de grade, iar cele minime între 3 și 12 grade. Dimineața și noaptea, izolat va fi ceață.

**LA BUCUREŞTI**

**Vremea va fi deosebit de caldă** pentru ultima decadă a lunii martie. Cerul va fi variabil, cu înnorări noaptea când trecător va ploua slab. Vântul va sufla slab și moderat. Temperatura maximă se va situa în jurul valorii de 24 de grade, iar minima va fi de 9...11 grade.

**4. Buletin nivometeorologic pentru perioada 24.03.2025 ora 20 - 27.03.2025 ora 20**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC MODERAT (2)** | **petice** |
| **MUNŢII BUCEGI** | **RISC MODERAT (2)** | **petice** |
| **Munţii Parâng-Şureanu** | **RISC REDUS (1)** | **petice** |
| **Munții Țarcu-Godeanu** | **RISC REDUS (1)** | **petice** |
| **MUNȚII RODNEI-** | **RISC REDUS (1)** | **petice** |
| **CĂLIMANI BISTRIȚEI- Ceahlau- CĂLIMANI** | **RISC REDUS (1)** | **petice** |
| **Munții Vlădeasa – Muntele Mare, Gilău** | **petice** | **petice** |

**Principalele mecanisme ce conduc la declanșarea avalanșelor :**

* **Averse de ploaie, continuă topirea stratului de zăpadă, zăpadă umedă.**

**CARPAȚII MERIDIONALI - FĂGĂRAȘ, BUCEGI, RISC MODERAT (2)**

La peste 1800 m: în partea superioară a zăpezii se întâlnește un strat puternic umezit de zăpadă și care se va umezi suplimentar pe fondul temperaturilor pozitive și al ploilor, local însemnate cantitativ. În profunzime, spre sol, se întâlnește zăpada mai veche, compactată. În condițiile date vor apărea curgeri sau avalanșe de topire de dimensiuni mici și izolat medii, în special pe pantele cu acumulări mai consistente. În cazuri isolate avalanșe pornite de la altitudini superioare pot coborî ușor sub altitudinea de 1800 m - **RISC MODERAT (2).**

La altitudini mai mici de 1800 m stratul de zăpadă este în mare parte topit, exceptând pantele sau văile umbrite, unde mai întâlnim zăpadă veche.

**CARPAȚII MERIDIONALI - PARÂNG-ȘUREANU, ȚARCU – GODEANU și**

**CARPAȚII ORIENTALI - MASIVUL RODNEI, CĂLIMANI- BISTRIȚEI, CEAHLĂU,**

**- RISC REDUS (1)**.

La peste 1800 m stratul s-a redus semnificativ și este în mare parte discontinuu și umezit, fiind depus peste zăpada mai veche și compactată. Sub acțiunea ploilor și a temperaturilor pozitive, pot apărea unele curgeri sau avalanșe de mici dimensiuni. **RISC REDUS (1)**.

La altitudini mai mici de 1800 m stratul de zăpadă este în mare parte topit, exceptând pantele sau văile umbrite, unde mai întâlnim zăpadă veche.

**MUNȚII VLĂDEASA, MUNTELE MARE**

Stratul de zăpadă este în mare parte topit, exceptând unele văi sau pante umbrite, unde mai întâlnim zăpadă veche.

**EVOLUȚIA VREMII DIN ULTIMELE 2 ZILE:**

Vremea s-a încălzit ușor. Cerul a fost mai mult senin în cursul zilelor de joi-vineri (20-21 martie) și prezentat înnorări temporare din partea a doua a zilei de 22 martie, inițial în masivele vestice, iar ulterior în întreaga arie montană, însoțite de precipitații locale, în cursul zilei de 22 ploi la altitudini joase și precipitații mixte la peste 1500 m (ce au depus 5 cm la Bâlea-Lac), iar în 23 martie mai ales ploi, exceptând crestele, unde trecător s-au semnalat precipitații mixte și măzăriche. Vântul a suflat slab și moderat în primele zile, cu ușoare intensificări doar în zona crestelor, iar în ultimele zile a avut intensificări de 50-70 km/h în toate masivele, din sector predominant sud-vestic, cu rafale ce au atins trecător 70-90 km/h pe crestele Carpaților Meridionali și Occidentali. Temporar s-a semnalat ceață, asociată izolat și cu depuneri de chiciură pe creste.

Stratul de zăpadă s-a redus în toate masivele, cu până la 10 cm la Bâlea-Lac.

**În data de 24.03.2025, la ora 14,** stratul de zăpadă din platforma stațiilor meteorologice măsura:

**Carpaţii Meridionali:** 72 cm la Vf. Omu, 44 cm la Bâlea-Lac, 9 cm la Vf. Țarcu, petice la Păltiniș și Sinaia,

**Carpaţii Orientali:** 64 cm la Vf. Călimani, 58 cm la Ceahlău-Toaca, 37 cm la Vf.Lăcăuți, 21 cm la Iezer, 10 cm la Penteleu, petice la Bucin,

**Carpaţii Occidentali:** petice la Vf.Vlădeasa.

**PROGNOZA VREMII PENTRU INTERVALUL 24.03.2025 – 27.03.2025, ora 20**

Vremea va fi mai caldă decât cea normală pentru această perioadă și în general închisă. Cerul va fi mai mult noros și pe arii relativ extinse se vor semnala ploi, mai ales cu caracter de aversă, însoțite trecător și de descărcări electrice și de scurte intensificări ale vântului, iar izolat de grindină sau de măzăriche. Pe crestele montane precipitațiile pot fi trecător mixte. Local, în intervale scurte de timp sau prin acumulare, cantitățile de apă vor depăși 15-20 l/mp și izolat 30-35 l/mp Vântul va sufla slab și moderat, cu intensificări temporare de 50-70 km/h în majoritatea masivelor. Trecător se va semnala ceață.

**Temperaturi prognozate în intervalul 24.03.2025 ora 20 - 27.03.2025 ora 20:**

**Peste 1800 m:**

**temperaturi minime:** în general -2…3 grade.

**temperaturi maxime:** în general 3…7 grade.

**Sub 1800 m:**

**temperaturi minime:** în general 1…5 grade

**temperaturi maxime:** în general 6…10 grade.

**Vânt la peste 2000 m:** intensificări temporare de 60-70 km/h în primele 24 de ore din sector sud-vestic, iar în ultimele 24 de ore din sector sud-estic.

**Izoterma de 0 grade:** în scădere de la 2500-3000 m spre 2000-2400 m.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde (1) ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost evenimente deosebite

* 1. **Pe râurile interioare**

**A.B.A. Buzău-Ialomiţa** monitorizează în continuare prezenţa fenomenului de infiltraţie a apei sărate în albia pârâului Slănic. Se monitorizează din punct de vedere calitativ atat apele evacuate din Salina Slănic cât şi râurile: Slanic, Vărbilau şi Teleajen, din jud. Prahova (legat de fenomenul de diapirism) şi tasare a solului din zona orasului Slanic-Prahova, ca urmare a infiltraţiilor de apă sărată din Mina Victoria, din data de 12.06.2024.

* 1. **Pe Marea Neagră**

Nu au fost evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 21.03.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului din teritoriu, cu următoarele indicative:**

**B-10, com. Chiajna, jud. Ilfov,**

**IS-1, IS-2, mun. Iași, jud. Iasi**

**IS-5 (comuna Tomești), jud. Iași**

**CJ-5, (municipiul Dej), jud. Cluj**

**Agenţia Naţională pentru Protecţia Mediului** informează că, din rezultatele analizelor efectuate în data de 22.03.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului din teritoriu, cu următoarele indicative:**

**B-10, com. Chiajna, jud. Ilfov,**

**CJ-5, (municipiul Dej), jud. Cluj**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de50 µg/mc

1. **În domeniul solului şi vegetaţiei:**

**RNP, Direcția Silvică Mehedinti,** informează despre **stingerea unui incendiu de litieră de pădure, de foioase, izbucnit în data de 20.03.2025, ora 18:00, care a afectat circa 3 hectare, în zona comunei Sișești, jud. Mehedinți, în Ocolul Silvic Drobeta-Turnu Severin, zonă de deal. Incendiul a fost stins în data de 20.03.2025, ora 23:00,** prin intervenția a 1 personal silvic, 8 pompieri civili și 5 cetățeni, cu 1 mijloc de transport. Cauza incendiului este datorita curatirii vegetatiei cu utilizarea focului in loc deschis.

**ARBDD** informează despre stingerea incendiului de vegetație (stuf) din zona:

* Zona Asociației piscicole Obretinul Mare, extravilanul U.A.T. Crișan, lângă Brațul Sulina, județul Tulcea, izbucnit în data de 23.03.2025, ora 20.00, s-a stins de la sine, in data de 23.03.2025, ora 23.30. A ars cca 150 ha vegetatie uscata, stuf, papură și rogoz. Nu se cunosc cauzele declansatoare. Nu s-au inregistrat mortalitati la speciile de pasari, mamifere si reptile.

**ARBDD** informează despre izbucnirea, unor incendii de vegetație (stuf si papura) în zona:

* În zonă inundabilă, incinta Fortuna, partea de vest, bazinul nr. 4, extravilanul UAT Maliuc, jud. Tulcea, Districtul ecologic Tulcea- Chilia, izbucnit in data de 24.03.2025, ora: 14.00;
* În zonă inundabilă, asociația piscicolă Dranov -canal Bucov, extravilanul UAT Murighiol, jud. Tulcea, Districtul ecologic Murighiol-Sf. Gheorghe, izbucnit in data de 24.03.2025, ora: 12.00, Direcția de propagare a incendiului: SN;
* În zonă inundabilă, canal Dranov -canal Gâscova, extravilanul UAT Murighiol, jud. Tulcea, Districtul ecologic Murighiol-Sf. Gheorghe, izbucnit in data de 24.03.2025, ora: 14.00, Direcția de propagare a incendiului: SN;

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 21.03.2025 – 24.03.2025 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

Agenția Națională pentru Protecția Mediului (ANPM) precizează referitor la incidentul care a avut loc în data de 14.02.2025, ora 01:20, la Cernobîl, după ce o dronă a lovit învelișul din beton care protejează rămășițele Reactorului 4 al fostei centrale nucleare, din Ucraina, nu reprezintă un pericol pentru România. Se precizează că Rețeaua Națională de Supraveghere a Radioactivității Mediului (RNSRM), aflată în subordinea Ministerului Mediului, Apelor și Pădurilor (MMAP) și coordonată de ANPM, monitorizează permanent evoluția radioactivității mediului la nivel național, iar valorile înregistrate după acest eveniment se situează în limitele obișnuite, specifice acestei perioade.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Olt: Jud. Braşov:**

Se aplica Planul de restrictii si folosirea apei in perioade deficitare, pentru Compania Apa sector Rupea si Brasov (pr.Valea Mare, pr.Tarlung), SC Lehoczky SRL si Calaretul SRL (R.Olt).

**A.B.A. Argeş-Vedea: Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

**Notă**: **ABA Argeş-Vedea**, informează că începând cu data de 20 mai 2024 la barajul Văcărești – de pe râul Dâmbovița, au fost demarate lucrările de decolmatare a frontului barajului, în vederea măririi capacității de tranzitare a debitelor mari prin șenalul de scurgere a apelor mari.

Aceste lucrări necesită scăderea controlată a nivelului în lacul de acumulare la 235.00 mdMN, începând cu data de 20 mai 2024 a fost oprită CHE Văcărești – r. Dâmbovița, fiind deschisă vana plană priza capitală pentru evacuarea unui debit de 5 mc/s.

În secțiunea NH Brezoaiele, debitul r. Dâmbovița va fi suplimentat cu 1.0 mc/s – derivația Mircea Vodă (Ilfov – Dâmbovița).

Pe perioada efectuării acestor manevre exista posibilitatea cresterii turbiditatii apei evacuata in aval de lacul de acumulare Vacaresti – r. Dambovita si tranzitata pana in sectiunea NH Brezoaiele.

**A.B.A. Buzău-Ialomiţa**

- din data de 18.09.2024 se mentine faza de atentionare/avertizare pe sectorul 1 rau Buzau - varsare – P.H. Banita;

- din data de 06.09.2024 se mentine faza de atentionare/avertizare pentru sectorul 2 rau Buzau - intre P.H. Banita - P.H. Magura;

- din data de 05.06.2024 se mentine faza de atentionare/avertizare pentru sectorul 3 rau Buzau – P.H. Magura – izvor;

**A.B.A. Prut-Barlad**

-date privind aplicarea sau nu a "planului de restricții și folosire a apei în perioadele deficitare":

**Jud. Iași**:

- Se mentine situatia de restrictii si incetarea livrarii apei in alimentarea cu apa pentru piscicultura la urmatoarele folosinte:

\* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.

\* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.

**Jud. Vaslui**:

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie şi industrie din acumularea Puşcaşi.

*Acumulările Pușcași și Solești din județul Vaslui* *se află în treapta 3 de restricții* pentru folosințele Populație, Industrie.

*Acumularea Săcele din județul Brașov* se află în treapta 2 de restricții pentru folosința Populație.

**Jud. Botoșani**

204 localitati dintre care orasul Flamanzi, unde este necesar s-a asigurat transportul de apă menajeră către populație, aprovizionare cu auto PSI.

**A.B.A. Someş-Tisa – judeţul Maramureş**

Din cauza perioadei de secetă prelungită, în localităţile Şomcuta Mare (cu satele aferente), Vişeu de Sus şi Târgu Lăpuş (cu satele aferente), cantitatea de apa brută la sursă s-a diminuat considerabil, fiind necesară introducerea de restricţii şi anume:

* pentru localităţile Vişeu de Sus şi Târgu Lăpuş se intră în treapta I de restricţii, respectiv se reduce consumul de apă cu cel puţin 10%, iar pentru localitatea Şomcuta Mare se intră în treapta II de restricţii, respectiv se reduce consumul de apă cu cel puţin 25%.
* În urma situaţiei hidrometeorologice înregistrate în perioada iulie - 21.08.2024 (pentru seceta hidrologică), localitatea Vişeu de Jos (Zona Podurile Zvaski), a semnalat apariţia fenomenului de secetă (fântâni secate), cu efect asupra unei populaţii de circa 100 locuitori, Sighetul Marmaţiei, strada Şugău (fântâni secate 150).
* Din cauza perioadei de seceta prelungita, în localitatile Somcuta Mare (cu satele aferente) si   
  Târgu Lapus (cu satele aferente), cantitatea de apa bruta la sursa, este diminuata   
  considerabil, fiind necesara mentinerea de restrictii si anume: se intra în treapta I de restrictii, respectiv se reduce consumul de apa cu cel putin 10%.

**A.B.A. Crişuri**

Captarea Criscior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.

**Notă: ABA Argeş-Vedea**, informează că in data de 10 octombrie 2024, urmare a unui incident la CHE Lerești, aceasta a devenit indisponibilă pentru o perioadă mai lungă de timp. În vederea asigurării volumelor de apă necesare pentru operatorul regional de apă EDILUL CÂMPULUNG, începând cu data de 10 octombrie 2024 ora 15.00 a fost deschisă 7 cm vana segment de la golirea de semiadâncime a barajului Râușor pt. evacuarea unui debit de aproximativ 2,0 mc/s. În data de 16 octombrie 2024 a fost închisă total vana segment de la golirea de semiadâncime, fiind deschisă total golirea de by-pass pentru evacuarea unui debit de aproximativ 1,5 mc/s. Debitul deversat din acumularea Râuşor este dirijat din polderul Pojorâta spre polderul Lerești, unde este situată priza de alimentare a EDILUL CÂMPULUNG. În această perioadă de timp, până la repunerea în funcțiune a CHE Lerești, CHE Voinești va funcționa doar pentru menținerea nivelului constant în polderul Lerești.

**A.B.A. Dobrogea Litoral**

În data de **20.03.2025** fl.Dunărea în **Secțiunea Cernavodă** a înregistrat un debit de ***929* mc/s**, respectiv un nivel de ***-8 cm.***

În acest sens **se trece la încetarea aplicări**i **fazei de atenționare / avertizare** la folosințele care se alimentează cu apă din Dunăre, pe sectorul Chiciu – Cernavodă – Hârșova.

Nivelul la mira de la stația hidrometrică Cernavodă, în data de 24.03.2025 este de 0,9 metri, până la aplicarea treptei I de restricții există o diferență de nivel de 2,52 metri.

**DIRECȚIA COMUNICARE ȘI DIGITALIZARE**